Για αρχή να πούμε πως πρώτη φορά συναντάμε τόσο ζέστη φιλοξενία και τόσο μεγάλη βοήθεια στο να γνωρίσουμε την περιοχή του κόκκινου Πύργου αλλά και άλλες κοντινές τοποθεσίες! Ο κύριος Μανώλης ήταν πολύ εξυπηρετικός και λεπτομερής απο την στιγμή που κάναμε κράτηση το δωμάτιο.
Ο χώρος ήταν όπως ακριβώς τον περιμέναμε έχοντας διαβάσει αρκετές κριτικές απο άλλους φιλοξενούμενους. Καθαρός με αρκετές ανέσεις όπως a/c και ανεμιστήρες σε κάθε δωμάτιο, κουζίνα με όλα τα απαραίτητα, δυνατό ψυγείο, φαρμακείο, σίτες μέχρι και ασφάλειες στις πρίζες. Μοντέρνος και πρακτικός χώρος με ωραία διακόσμηση!
Κοντά σε φανταστικές παραλίες και ωραία μαγαζιά για φαγητό. Tip: ο κύριος Μανώλης μας έστειλε όλες τις πληροφορίες για τις όμορφες επιλογές που μπορούσαμε να διαλέξουμε μιας και δεν είχαμε ξαναβρεθεί στην περιοχή.
Η γειτονιά ήταν αρκετά οικογενειακή και ήσυχη.
Την επόμενη φορά που θα επιλέξουμε την νότια Κρήτη σαν προορισμό είναι σίγουρο πως θα ξαναπάμε!